তাহলে উপায়! যাদের বসে কাজ করতে হবেই তারা কী করবেন? ইন্টারন্যাশনাল জার্নাল অব ওবেসিটিতে প্রকাশিত একটি পিরোর্টে বলা হয়েছে, যারা ৫ ঘন্টার বেশি বসে কাজ করেন, তারা যদি প্রতিদিন ১৫,০০০ পদক্ষেপ বা স্টেপস নেন, মানে ৭-৮ মাইল হাঁটেন, তাহলে এই সব রোগে আক্রান্ত হওয়ার আশঙ্কা একেবারে কমে যায়। আসলে বিবর্তনের সময় আমাদের শরীর এমন ভাবে তৈরি হয়েছে যে তাকে বেশিক্ষণ বসিয়ে রাখা সম্ভব নয়। তাই যদি কেউ জোর করে এমনটা করে তাহলে শরীরের উপর তার বিরূপ প্রভাব পড়ে। তাই তো দিনে কম করে ৭-৮ ঘন্টা নিজের পায়ের উপর দাঁড়ানো একান্ত প্রয়োজন, যেমনটা শিকারিরা করে থাকেন। কেন শিকারির প্রসঙ্গ টানলাম বলুন তো? আমাদের পূর্বপুরুষরা কিন্তু শিকার করে দিনযাপন করতেন, তারা কিন্তু এক জায়গায় বেশিক্ষণ বসে থাকতেন না। তাই আমাদের শরীর সেই ধরনের পসচারের সঙ্গেই পরিচিত, বসার সঙ্গে নয়।